Kong Edvard VII og Dronning Alexandras kroningsmedalje

Kong Edvard VII og Dronning Alexandras kroningsmedalje er en britisk medalje innstiftet i 1902 til minne om kroningen av Edvard VII og dronning Alexandra. Den ble utdelt i stort antall i forbindelse med kroningshøytidelighetene 26. juni 1902 og i året som fulgte.Cole, Howard N: Coronation and Royal Commemorative Medals 1887–1977, London: J. B. Hayward & Son, 1977, s. 17–20. ISBN 0903754118.

Utforming
Medaljen er i sølv eller bronse og bærer på forsiden et venstrevendt dobbeltportrett av kong Edvard og dronning Alexandra, begge med krone på hodet og iført kroningsskrud. Medaljen har en forhøyet kan utformet som en laurbærkrans  holdt sammen av et bånd og har en krone på toppen. Baksiden bærer kongemonogram og datoen «26 JUNE 1902». Den er opphengt i et mørkt blått bånd med en smal rød midtstripe og smale hvite kanter.«Coronation and Jubilee Medals» i James Risk, Henry Pownall, David Stanley, John Tamplin og Stanley Martin: Royal Service. Volume II, Lingfield: Third Millennium Publishing/Victorian Publishing, 2001, s. 60–61.

Medaljen ble formgitt av E. Fuchs.

Tildeling
Kong Edvard VII og Dronning Alexandras kroningsmedalje ble tildelt kongelige, tjenestegjørende ved det kongelige hoff, gjester ved kroningsfestlighetene, offiserer i hær og flåte, medlemmer av regjeringen og framtredende statstjenestemenn.John W. Mussell: The Medal Yearbook 2014, Honiton: Token Publishing, 2013, s. 279. Tildeling av medaljen strakte seg til slutten av august 1903. Det ble utdelt 3493 i sølv og 6054 i bronse.

Kong Haakon ble tildelt Kong Edvard VII og Dronning Alexandras kroningsmedalje.
«Kong Haakons dekorasjoner», kongehuset.no. Lest 21. november 2015

 Referanser 

Kategori:Britiske utmerkelser
Kategori:Utmerkelser etablert i 1902
Kategori:1902 i Storbritannia